b'\n_START_ARTICLE_\nKauno Aleksandro Stulginskio mokykla-daugiafunkcis centras\n_START_SECTION_\nIstorija\n_START_PARAGRAPH_\n1977\xc2\xa0m. rugs\xc4\x97jo 1 d. Kauno 37-osios vidurin\xc4\x97s mokyklos direktorius Eduardas Petra\xc5\xa1ka pasitiko 1070 moksleivi\xc5\xb3. 1-9 klas\xc4\x97se tuo metu su moksleiviais savo \xc5\xbeiniomis dalijosi 51 mokytojas, 41 tur\xc4\x97jo auk\xc5\xa1t\xc4\x85j\xc4\xaf i\xc5\xa1simokslinim\xc4\x85. Pirmaisiais mokslo metais veik\xc4\x97 9 metodiniai b\xc5\xabreliai, skleid\xc4\x99 tarp mokytoj\xc5\xb3 ger\xc4\x85j\xc4\x85 patirt\xc4\xaf, tobulin\xc4\x99 ugdymo lygmen\xc4\xaf._NEWLINE_1980\xc2\xa0m. mokykla i\xc5\xa1leido pirmuosius 36 abiturientus. 1982\xc2\xa0m. 55 klas\xc4\x97se mok\xc4\x97si 1829 moksleiviai, dirbo 82 mokytojai. 1984\xc2\xa0m. suformuotos 58 klas\xc4\x97s, mok\xc4\x97si 1792 moksleiviai, veik\xc4\x97 29 b\xc5\xabreliai, dirbo 91 mokytojas._NEWLINE_1995\xc2\xa0m. suteiktas prezidento Aleksandro Stulginskio (1885\xe2\x80\x931969) vardas. \xc4\xaevestas pagilintas meninis lavinimas, ankstyvasis u\xc5\xbesienio kalb\xc5\xb3 mokymas, tolesnis realinis ir humanitarinis ugdymas. Mokyklos bendruomen\xc4\x97 palaiko ry\xc5\xa1ius su Aleksandro Stulginskio dukra Aldona Juodzevi\xc4\x8diene, gyvenan\xc4\x8dia JAV. 2002\xc2\xa0m. vasario 26 d. mokykla pasira\xc5\xa1\xc4\x97 bendradarbiavimo sutart\xc4\xaf su Lietuvos Aleksandro Stulginskio vardo mokyklomis. 2010\xc2\xa0m. bir\xc5\xbeelio 3 d. mokykla tapo Kauno Aleksandro Stulginskio kataliki\xc5\xa1ka vidurine mokykla. 2012\xc2\xa0m. rugs\xc4\x97jo 13 d. tapo mokykla-daugiafunkciu centru.'